pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.ค.ศ.อนุมัติวิทยฐานะเชี่ยวชาญ 16 ราย
วันจันทร์ที่ 2 ตุลาคม 2560
ก.ค.ศ.อนุมัติวิทยฐานะเชี่ยวชาญ 16 ราย
นายพินิจศักดิ์ สุวรรณรังค์ เลขาธิการคณะกรรมการข้าราชการครูและบุคลากรทางการศึกษา (เลขาธิการ ก.ค.ศ.) เปิดเผยว่าในการประชุม อ.ก.ค.ศ.วิสามัญเกี่ยวกับวิทยฐานะข้าราชการครูและบุคลากรทางการศึกษา ครั้งที่ 8/2560
เมื่อวันพุธที่25กันยายน 2560ได้มีมติอนุมัติให้ข้าราชการครูและบุคลากรทางการศึกษาเลื่อนเป็นวิทยฐานะเชี่ยวชาญ จํานวน16 ราย ได้แก่ ครูเชี่ยวชาญ 3 ราย และผู้อํานวยการเชี่ยวชาญ 13 ราย ดังนี้
• หลักเกณฑ์ฯ ว 17/2552
เลื่อนเป็นวิทยฐานะผู้อํานวยการเชี่ยวชาญ จํานวน 4 ราย
1) นายสุวัฒน์ชัย ศรีพัฒนะกุล วิทยาลัยเทคนิคอุตรดิตถ์
2) นายโสภณ กมล โรงเรียนบางปะกอกวิทยาคม กรุงเทพมหานคร สพม.เขต 1
3) นายสุนันทวิทย์ พลอยขาว โรงเรียนวัดสุทธิวราราม กรุงเทพมหานคร สพม.เขต 2
4) นายสมคิด จีนจรรยา วิทยาลัยเทคนิคเชียงราย
•หลักเกณฑ์ฯ ว 13/2556
เลื่อนเป็นวิทยฐานะผู้อํานวยการเชี่ยวชาญ จํานวน 9 ราย
1) นายธํารง ชื่นนิรันดร์ โรงเรียนชุมแพศึกษา จังหวัดขอนแก่น สพม.เขต 25
2) นายยุทธศาสตร์ สิงห์แก้ว โรงเรียนบ้านเซินราษฎร์เกษมศรี สพป.หนองบัวลําภู เขต 2
3) นายผจญ ติ๊บประสอน โรงเรียนบ้านเหล่า สพป.ลําปาง เขต 1
4) นายจตุรงค์ อินทรรุ่ง โรงเรียนสิรินธรราชวิทยาลัย จังหวัดนครปฐม สพม.เขต 9
5) นายชูศักดิ์ นายะสุนทรกุล วิทยาลัยเทคนิคโพธาราม
6) นายหาญ หงษ์ยนต์ โรงเรียนคลองขลุงราษฎร์รังสรรค์ จังหวัดกําแพงเพชร สพม.เขต 41
7) นายประเทือง ชอบธรรม โรงเรียนนาน้อย จังหวัดน่าน สพม.เขต 37
8) นายสว่าง จันทฤทธิ์ โรงเรียนบ้านควนเนียง สพป.สงขลา เขต 2
9) นายดุลยวิศ สมจิตต์ วิทยาลัยเทคนิคระนอง
เลื่อนเป็นวิทยฐานะครูเชี่ยวชาญ จํานวน 3 ราย
1) นายปรีชา สวนสําราญ โรงเรียนบ้านรางกระต่าย “พิริยะประชาวิทยาคาร” สพป.กาญจนบุรี เขต 2
2) นางการณ์ฉัตร ธนธรรมพานนท์ โรงเรียนสามพรานวิทยา จังหวัดนครปฐม สพม.เขต 9
3) ว่าที่ร้อยโทธีรพล จิณแพทย์ โรงเรียนวิสุทธรังษี จังหวัดกาญจนบุรี สพม.เขต 8
ดรุวรรณ บุญมาก, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-สธ.ชู 3 แนวทาง “ลด เลี่ยง ดูแล” ปกป้องผู้สูงอายุไร้โควิด19
วันอังคารที่ 23 มิถุนายน 2563
สธ.ชู 3 แนวทาง “ลด เลี่ยง ดูแล” ปกป้องผู้สูงอายุไร้โควิด19
กระทรวงสาธารณสุข เสนอ 3 แนวทาง “ลด เลี่ยง ดูแล” ให้ผู้สูงอายุปลอดภัยจากโรคโควิด 19  ลดการสัมผัส/ใกล้ชิด เลี่ยงพื้นที่แออัด/ออกไปข้างนอกบ้านเท่าที่จําเป็น และดูแลสุขภาพ ความสะอาดที่อยู่อาศัย  ย้ําบุตรหลานที่ทํางานนอกบ้าน ไม่นําเชื้อเข้าบ้าน ป้องกันผู
กระทรวงสาธารณสุข เสนอ 3 แนวทาง “ลด เลี่ยง ดูแล” ให้ผู้สูงอายุปลอดภัยจากโรคโควิด 19 ลดการสัมผัส/ใกล้ชิด เลี่ยงพื้นที่แออัด/ออกไปข้างนอกบ้านเท่าที่จําเป็น และดูแลสุขภาพ ความสะอาดที่อยู่อาศัย ย้ําบุตรหลานที่ทํางานนอกบ้าน ไม่นําเชื้อเข้าบ้าน ป้องกันผู้สูงอายุเจ็บป่วย
วันนี้ (23 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวถึงแนวทางการป้องกันโรคโควิด 19 ในผู้สูงอายุ ว่า ผู้สูงอายุเป็นกลุ่มเสี่ยงต่อการติดเชื้อได้ง่าย และส่วนใหญ่มีโรคประจําตัว เช่น โรคเบาหวาน ความดันโลหิตสูง โรคระบบทางเดินหายใจ อาจทําให้มีอาการรุนแรงและมีความเสี่ยงเสียชีวิตสูง จากข้อมูลต่างประเทศพบว่าการเสียชีวิตมีความสัมพันธ์กับอายุที่เพิ่มสูงขึ้น โดยในประเทศจีนและอิตาลี มีรายงานการเสียชีวิตในช่วงวัย 70-79 ปี อยู่ที่ร้อยละ 8.0 และ 9.6 ตามลําดับ สําหรับประเทศไทย กรมควบคุมโรค รายงานอัตราการเสียชีวิตจากโควิด 19 (ณ วันที่ 1 มิถุนายน 2563) พบว่า ในช่วงอายุ 60-69 ปี มีอัตราเสียชีวิตร้อยละ 5.0 และอายุ 70 ปีขึ้นไป ร้อยละ 12.7 ส่วนใหญ่เป็นเพศชายมากกว่าเพศหญิง
แพทย์หญิงพรรณพิมลกล่าวต่อว่า ด้วยความกังวลต่อการเจ็บป่วยของผู้สูงอายุจากโควิด 19 ควรให้ความสําคัญการดูแลเป็นพิเศษ เริ่มจากตัวผู้สูงอายุควรออกนอกบ้านเท่าที่จําเป็น หากจําเป็นต้องออกนอกบ้าน ควรสวมหน้ากากผ้าหรือหน้ากากอนามัยทุกครั้ง ไม่ใช้มือสัมผัสใบหน้า ตา ปาก จมูก เว้นระยะห่างอย่างน้อย 2 เมตร ต้องหมั่นล้างมือทําความสะอาดโดยเฉพาะก่อนรับประทานอาหาร และใช้ช้อนกลางส่วนตัว ใช้ช่องทางออนไลน์หรือโทรศัพท์พูดคุยกับบุตรหลาน ส่วนผู้ดูแลผู้สูงอายุต้องสวมหน้ากากตลอดเวลา จัดเตรียมยาประจําตัวของผู้สูงอายุให้พร้อม ส่วนบุตรหลานที่ไปทํางานนอกบ้านต้องเลี่ยงการอยู่ในสถานที่แออัดเพื่อป้องกันการติดและนําเชื้อเข้าบ้าน รวมทั้งควรอาบน้ําเมื่อกลับถึงบ้านหรือก่อนเข้าหาผู้สูงอายุ และหากเดินทางกลับจากพื้นที่เสี่ยง ควรสังเกตอาการตัวเอง หากมีไข้ ไอจาม ให้ไปพบแพทย์เพื่อตรวจวินิจฉัย และควรแยกตัวเองเพื่อสังเกตอาการ
สําหรับศูนย์ดูแลผู้สูงอายุจะต้องเข้มงวดทุกด้าน คัดกรองทุกคนที่เข้าอาคาร ทําความสะอาดจุดหรือบริเวณที่มีการใช้ร่วมกัน โรงครัวหรือโรงอาหารต้องดําเนินการให้ถูกต้องตามหลักสุขาภิบาลอาหาร จัดให้มีภาชนะและของใช้ส่วนตัวสําหรับผู้สูงอายุ งดหรือหลีกเลี่ยงการจัดกิจกรรม ควรรับบริจาคเงินผ่านระบบออนไลน์
“เจ้าหน้าที่สาธารณสุข ผู้ดูแลผู้สูงอายุต้องยึด 3 แนวทาง 1.ลดการสัมผัส ลดการใกล้ชิด สวมหน้ากากอนามัยลดการแพร่เชื้อ เยี่ยมติดตามผ่านออนไลน์/โทรศัพท์ 2.เลี่ยงการชุมนุมแออัด จํากัดจํานวนคน/เว้นระยะห่างการเข้าเยี่ยม เลี่ยงให้ผู้สูงอายุออกไปข้างนอก ใช้บริการส่งยาถึงบ้านแทนการไปรับยาเองที่โรงพยาบาล และ 3.ดูแลสุขภาพ พักผ่อนให้เพียงพอ เพื่อให้ผู้สูงอายุปลอดภัยจากโควิด 19” อธิบดีกรมอนามัยกล่าว
รัฐบาลไทย-ข่าวทำเนียบรัฐบาล-รัฐบาลปลื้มไทยติดอันดับประเทศมีความสุขเชิงเศรษฐกิจที่สุดในโลก 3 ปีซ้อน ชี้ต่างชาติมองมีพัฒนาการดีขึ้นหลายเรื่อง ย้ำเศรษฐกิจขยายตัวต่อเนื่อง เร่งกระตุ้นการลงทุนและการบริโภคปี 60
วันอังคารที่ 7 มีนาคม 2560
รัฐบาลปลื้มไทยติดอันดับประเทศมีความสุขเชิงเศรษฐกิจที่สุดในโลก 3 ปีซ้อน ชี้ต่างชาติมองมีพัฒนาการดีขึ้นหลายเรื่อง ย้ําเศรษฐกิจขยายตัวต่อเนื่อง เร่งกระตุ้นการลงทุนและการบริโภคปี 60
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ตามที่สํานักข่าวบลูมเบิร์กได้เผยแพร่ดัชนีความทุกข์ยาก (Misery Index) ประจําปี 2560
วันนี้ (7 มีนาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ตามที่สํานักข่าวบลูมเบิร์กได้เผยแพร่ดัชนีความทุกข์ยาก (Misery Index) ประจําปี 2560 ว่า ประเทศไทยมีระดับความทุกข์ยากต่ําที่สุดในโลก หรือมีความสุขที่สุดนั้น พลเอก ประยุทธ์ จันทร์โอชา นายกรัฐมนตรี รับทราบข้อมูลแล้ว โดยรู้สึกพอใจและชื่นชมหน่วยงานของรัฐที่สามารถรักษาระดับอัตราการว่างงานและอัตราเงินเฟ้อได้ดีเป็นปีที่ 3 ต่อเนื่องกัน
“ท่านนายกฯ กล่าวว่า ในสายตาของต่างประเทศ ไทยมีพัฒนาการที่ดีขึ้นหลายด้าน เช่น การบริหารจัดการบ้านเมืองที่ดี การแก้ไขปัญหาใหญ่ ๆ ทั้งเรื่องไอยูยู ไอเคโอ หรือการละเมิดลิขสิทธิ์ และเศรษฐกิจยังมีลู่ทางที่แจ่มใสท่ามกลางปัญหาเศรษฐกิจโลก ซึ่งหลายประเทศมีสภาพที่แย่กว่าเรา โดยปีที่ผ่านมาเศรษฐกิจขยายตัวได้ถึงร้อยละ 3.2 จากการใช้จ่ายของภาครัฐ การลงทุนด้านคมนาคมขนส่ง การบริโภคภาคเอกชน รวมถึงมาตรการกระตุ้นเศรษฐกิจและการช่วยเหลือผู้มีรายได้น้อย”
พลโท สรรเสริญ กล่าวต่อว่า ในปี 2560 รัฐบาลจะรักษาเสถียรภาพทางเศรษฐกิจ และเร่งรัดการลงทุนตามแผนที่วางไว้ รวมทั้งลดข้อจํากัดต่าง ๆ เพื่อให้เศรษฐกิจขับเคลื่อนไปข้างหน้า เช่น ปรับกลยุทธ์การส่งออก แก้ไขปัญหาปากท้อง รวมถึงปรับแนวทางการพึ่งพาแรงงานต่างด้าว เนื่องจากอัตราการเกิดของคนไทยอยู่ในระดับต่ํา ส่งผลให้แรงงานขาดแคลน โดยได้ออกมาตรการจูงใจให้คนรุ่นใหม่มีบุตร 1-2 คน และผลิตแรงงานภายในประเทศให้เพียงกับความต้องการของตลาด
“การท่องเที่ยวยังเป็นจุดแข็งของไทย โดยปีนี้รัฐบาลไม่ได้มุ่งเน้นที่จํานวนนักท่องเที่ยว แต่เน้นที่การเพิ่มรายได้ต่อหัวของกลุ่มนักท่องเที่ยวคุณภาพ รวมทั้งส่งเสริมให้คนไทยเที่ยวเมืองไทย คาดว่าจะมีการเติบโตของรายได้ จากการท่องเที่ยว 2.77 ล้านล้านบาท หรือขยายตัวร้อยละ 10”
สําหรับ 10 ประเทศที่มีความสุขเชิงเศรษฐกิจมากที่สุดตามลําดับ คือ 1.ไทย 2.สิงคโปร์ 3.สวิตเซอร์แลนด์ 4.ญี่ปุ่น 5.ไอซ์แลนด์ 6.ไต้หวัน 7.เดนมาร์ก 8.อิสราเอล 9.เกาหลีใต้ 10.ฮ่องกง
รัฐบาลไทย-ข่าวทำเนียบรัฐบาล-นายกรัฐมนตรีเผยร่าง พ.ร.บ.ปิโตรเลียม ต้องปฏิบัติตามข้อศึกษา และข้อสังเกต ระบุต้องหาวิธีที่เหมาะสมกับสถานการณ์พลังงานของประเทศไทย
วันศุกร์ที่ 31 มีนาคม 2560
นายกรัฐมนตรีเผยร่าง พ.ร.บ.ปิโตรเลียม ต้องปฏิบัติตามข้อศึกษา และข้อสังเกต ระบุต้องหาวิธีที่เหมาะสมกับสถานการณ์พลังงานของประเทศไทย
นายกรัฐมนตรีเผยร่าง พ.ร.บ.ปิโตรเลียม ต้องปฏิบัติตามข้อศึกษา และข้อสังเกต ระบุต้องหาวิธีที่เหมาะสมกับสถานการณ์พลังงานของประเทศไทย
วันนี้ (31 มีนาคม 2560) เวลา 11.30 น. ณ บริเวณทางเชื่อมตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ภายหลังการกล่าวมอบนโยบายวันข้าราชการพลเรือน ประจําปี 2560ถึงกรณีสภานิติบัญญัติแห่งชาติ (สนช.) ให้ความเห็นชอบร่างพระราชบัญญัติ (พ.ร.บ.) ปิโตรเลียม (ฉบับที่ ..) พ.ศ. .... โดยให้จัดตั้งบรรษัทน้ํามันแห่งชาติ (Nation Oil Company) หรือ NOC ภายใน 1 ปี ไว้ในข้อสังเกต ว่า ในนามของรัฐบาลต้องรับมาปฏิบัติทั้งหมด เพราะเมื่อร่าง พ.ร.บ.ดังกล่าวประกาศบังคับใช้ ต้องปฏิบัติตามข้อสังเกต ส่วนผลการศึกษาจะออกมาอย่างไร เหมาะสมหรือไม่นั้น เป็นอีกเรื่องหนึ่ง ต้องหาวิธีการที่เหมาะสมกับสถานการณ์ทางพลังงานของประเทศไทย โดยได้นําแบบอย่างจากต่างประเทศมาศึกษาควบคู่ไปด้วย
นายกรัฐมนตรีกล่าวว่า จะทํางานตามความรู้สึกไม่ได้ ด้วยความไม่ไว้เนื้อเชื่อใจไม่ได้ เพราะเรื่องนี้เกี่ยวข้องกับหลายวงจรธุรกิจ ซึ่งเชื่อมโยงกันทั้งหมด ถ้าทําดี ผลกระทบก็ดีเหมือนกันทั้งหมด แต่ถ้าทําเสีย ก็จะเสียไปทั้งหมด ซึ่งปัญหา คือ ธุรกิจและเศรษฐกิจจะเดินต่อไปอย่างไร ต้องไม่ทําให้มีผลกระทบกับระบบเดิม โดยไม่จําเป็น และต้องระมัดระวังไม่ทําให้วงจรธุรกิจเสียหายในวงกว้าง
นายกรัฐมนตรีกล่าวว่า การเสนอความคิดเห็นเรื่องใดก็ตาม หรือต้องการให้รัฐบาลรับทราบความเดือดร้อนขอให้ไปร้องเรียนที่ศูนย์ดํารงธรรม อย่ามาล้อมทําเนียบรัฐบาล รวมถึงสถานที่ราชการ ไม่เช่นนั้นรัฐบาลจําเป็นต้องบังคับใช้กฎหมายอย่างเคร่งครัด ซึ่งไม่ได้ขู่ แต่ต้องรักษาระเบียบของบ้านเมือง เพราะทําให้รัฐบาลทําอะไรไม่ได้เลย ต้องไว้เนื้อเชื่อใจกันบ้าง อะไรไม่ดีก็ขอให้บอก รัฐบาลพร้อมรับฟังและยอมแก้ไขให้ แต่ต้องเป็นเจตนาที่บริสุทธิ์ เพราะรัฐบาลตั้งใจจะทําทุกอย่าง โดยไม่ทําให้ปัญหาเกิดขึ้นมาใหม่อีก
-----------------------------------
รัฐบาลไทย-ข่าวทำเนียบรัฐบาล-รมว.ทส. ร่วมทำบุญขึ้นปีใหม่ ตักบาตรพระสงฆ์ 61 รูป ก่อนการประชุมคณะรัฐมนตรี
วันพุธที่ 3 มกราคม 2561
รมว.ทส. ร่วมทําบุญขึ้นปีใหม่ ตักบาตรพระสงฆ์ 61 รูป ก่อนการประชุมคณะรัฐมนตรี
นายกรัฐมนตรีนํา ครม. เจ้าหน้าที่ ร่วมทําบุญตักบาตรเนื่องในโอกาสวันขึ้นปีใหม่ พุทธศักราช 2561
วันนี้ (3 มกราคม 2561) เวลา 07.00 น. ณ ตึกสันติไมตรี ทําเนียบรัฐบาล พลเอกประยุทธ์ จันทร์โอชา นายกรัฐมนตรี เป็นประธานในพิธีทําบุญตักบาตร เนื่องในโอกาสวันขึ้นปีใหม่ พุทธศักราช 2561 โดยในงานดังกล่าวมี พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมพิธีเจริญพระพุทธมนต์พระสงฆ์ จํานวน 10 รูป และทําบุญตักบาตรพระสงฆ์ จํานวน 61 รูป หน้าบริเวณสนามหญ้า ข้างตึกไทยคู่ฟ้า ทําเนียบรัฐบาล เนื่องในโอกาสวันขึ้นปีใหม่ พ.ศ. 2561 ซึ่งถือเป็นการเริ่มต้นการทํางานวันแรกของปีเพื่อความเป็นสิริมงคล ก่อนเริ่มการประชุมคณะรัฐมนตรีประจําสัปดาห์ ในเวลา 09.00 น. ซึ่งถือเป็นการประชุมนัดแรกของปี 2561
รัฐบาลไทย-ข่าวทำเนียบรัฐบาล-กระทรวงดิจิทัลฯ จับมือ กระทรวงการต่างประเทศ และทูตกิจการไซเบอร์ออสเตรเลีย จัดประชุมใหญ่สร้างจุดร่วมด้านความมั่นคงไซเบอร์อาเซียน
วันพุธที่ 14 กุมภาพันธ์ 2561
กระทรวงดิจิทัลฯ จับมือ กระทรวงการต่างประเทศ และทูตกิจการไซเบอร์ออสเตรเลีย จัดประชุมใหญ่สร้างจุดร่วมด้านความมั่นคงไซเบอร์อาเซียน
กระทรวงดิจิทัลฯ
กระทรวงดิจิทัลฯ ร่วมกับ กระทรวงการต่างประเทศ และกิจการไซเบอร์แห่งออสเตรเลีย จัดประชุมเชิงปฏิบัติการว่าด้วยความร่วมมือด้านความมั่นคงทางไซเบอร์ หวังสร้างความเข้าใจระหว่างประเทศสมาชิกอาเซียน และออสเตรเลีย เกี่ยวกับกลไกและกฎหมายที่เกี่ยวข้องกับอาญากรรมทางไซเบอร์ มุ่งปรับยุทธศาสตร์เพื่อแก้ปัญหาได้อย่างรวดเร็ว
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า กระทรวงดิจิทัลฯ และกระทรวงการต่างประเทศ ได้ร่วมกับเครือรัฐออสเตรเลีย จัดการประชุมเชิงปฏิบัติการว่าด้วยความร่วมมือด้านความมั่นคงทางไซเบอร์ ในหัวข้อ “ASEAN-Australia Cybersecurity Workshop: Strengthening Legal Implementation in Tackling Cybersecurity Challenges in the Region” ในวันที่ 13 กุมภาพันธ์ 2561 เพื่อสานต่อความมุ่งมั่นของไทยที่จะเสริมสร้างความร่วมมือระหว่างประเทศสมาชิกอาเซียนในการเฝ้าระวังภัยคุกคามด้านไซเบอร์ และส่งเสริมเครือข่ายความร่วมมือระหว่างบุคลากรและหน่วยงานที่เกี่ยวข้องด้านความมั่นคงทางไซเบอร์ อีกทั้ง ยังเป็นการส่งเสริมความร่วมมือด้านการแก้ไขปัญหาภัยคุกคามในรูปแบบใหม่ (non-traditional security issues) สอดคล้องกับ Theme ของอาเซียนในปีนี้ที่จะส่งเสริมความเข้มแข็ง (resilience) และนวัตกรรม (innovation)
ในการประชุมฯครั้งนี้ มีผู้เข้าร่วมประกอบด้วยผู้แทนจากประเทศสมาชิกอาเซียน ออสเตรเลีย และผู้เชี่ยวชาญจากภาคเอกชน โดยมีวัตถุประสงค์เพื่อเสริมสร้างความเข้าใจระหว่างประเทศสมาชิกอาเซียนและออสเตรเลียเกี่ยวกับกลไกและกฏหมายที่เกี่ยวข้องกับอาญากรรมทางไซเบอร์ ตลอดจนส่งเสริมความร่วมมือด้านกระบวนการยุติธรรม พร้อมยังได้แลกเปลี่ยนแนวปฏิบัติที่เป็นเลิศเกี่ยวกับกลไกกํากับดูแลด้านไซเบอร์ และปฏิบัติการรับมือกรณีที่มีการโจมตีทางไซเบอร์ในระดับภูมิภาค โดยจําลองสถานการณ์วิกฤติด้านไซเบอร์ในภูมิภาค เพื่อเปิดโอกาสให้ผู้เข้าร่วมการประชุมหาแนวทางแก้ไขร่วมกัน และนํายุทธศาสตร์ ด้านความมั่นคงทางไซเบอร์ รวมถึงกฎหมายและกฎระเบียบต่างๆ มาปรับใช้เมื่อเกิดสถานการณ์ฉุกเฉินได้อย่างฉับพลัน
ทั้งนี้ ดร. พิเชฐ ดุรงคเวโรจน์ รัฐมนตรีว่าการกระทรวงดิจิทัลฯ และ ดร.โทไบอัส ฟีคิน (Dr. Tobias Feakin) เอกอัครราชทูตด้านกิจการไซเบอร์ออสเตรเลีย ได้กล่าวปาฐกถาในงานเลี้ยงอาหารค่ํา เพื่อเป็นเกียรติแก่ผู้เข้าร่วมการประชุม โดยเน้นนโยบายด้านเศรษฐกิจดิจิทัลและความมั่นคงทางไซเบอร์ ซึ่งมีความสําคัญต่อเสถียรภาพและความมั่นคง อันเป็นพื้นฐานสําคัญต่อการสร้างความเจริญทางเศรษฐกิจ และการพัฒนาประเทศ
*********************
รัฐบาลไทย-ข่าวทำเนียบรัฐบาล-กระทรวงดิจิทัลฯ เดินหน้าความร่วมมือด้านดิจิทัลระหว่างไทยกับฟินแลนด์
วันพุธที่ 14 พฤศจิกายน 2561
กระทรวงดิจิทัลฯ เดินหน้าความร่วมมือด้านดิจิทัลระหว่างไทยกับฟินแลนด์
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นางซาตู ซุยก์การี-เคลฟเวน (H.E. Mrs. Satu Suikkari-Kleven) เอกอัครราชทูตฟินแลนด์ประจําประเทศไทย พร้อมด้วยผู้แทนจากสถานเอกอัครราชทูตฯ และบริษัทเอกชนด้านดิจิทัลของฟินแลนด์ ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) กรุงเทพฯ เมื่อวันที่ 13 พฤศจิกายน 2561 เพื่อผลักดันให้เกิดความร่วมมือด้านดิจิทัลระหว่างไทยและฟินแลนด์ อาทิ โครงการทดสอบเทคโนโลยี 5G และ IoT เพื่อนําไปประยุกต์ใช้ในด้านต่างๆ ได้แก่ Smart city, E-health/Tele-medicine และสังคมผู้สูงอายุ โครงการ Startup Hub โครงการ Coding Nation ซึ่งเป็นโครงการส่งเสริมการเรียนรู้และทักษะเรื่อง Coding ให้แก่เยาวชนโดยใช้สื่อการเรียนรู้ที่สนุกและเข้าใจง่าย และโครงการความร่วมมือในกรอบอาเซียน ในฐานะที่ประเทศไทยจะทําหน้าที่เป็นประธานอาเซียนในปี 2562 รวมถึงความเชื่อมโยงด้านดิจิทัล ความกลมกลืน โดยเฉพาะในด้านกฎหมาย ถือเป็นความคืบหน้าหลังการลงนามบันทึกความเข้าใจด้านดิจิทัลระหว่างไทยและฟินแลนด์เมื่อเดือนสิงหาคม 2561 ที่ผ่านมา
*********************
รัฐบาลไทย-ข่าวทำเนียบรัฐบาล-สธ.ขอประชาชน อย่าประมาท คงมาตรการภาครัฐ จนพ้นสงกรานต์ ช่วยลดผู้ป่วยโควิด-19 [กระทรวงสาธารณสุข]
วันอาทิตย์ที่ 12 เมษายน 2563
สธ.ขอประชาชน อย่าประมาท คงมาตรการภาครัฐ จนพ้นสงกรานต์ ช่วยลดผู้ป่วยโควิด-19 [กระทรวงสาธารณสุข]
กระทรวงสาธารณสุข ขอประชาชนอย่าประมาท คงการปฏิบัติตัวตามมาตรการภาครัฐ จนพ้นเทศกาลสงกรานต์ เพื่อลดจํานวยผู้ป่วยและผู้เสียชีวิตจากโควิด-19 ชี้ผู้อายุมากกว่า 70 ปี ป่วยโควิด-19 อัตราเสียชีวิตสูงถึงร้อยละ 10
กระทรวงสาธารณสุข ขอประชาชนอย่าประมาท คงการปฏิบัติตัวตามมาตรการภาครัฐ จนพ้นเทศกาลสงกรานต์ เพื่อลดจํานวยผู้ป่วยและผู้เสียชีวิตจากโควิด-19 ชี้ผู้อายุมากกว่า 70 ปี ป่วยโควิด-19 อัตราเสียชีวิตสูงถึงร้อยละ 10
วันนี้ (12 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป แถลงถึงสถานการณ์โรคโควิด-19 ว่า ในวันนี้มีรายงานผู้ป่วยรายใหม่ 33 ราย ต่ําที่สุดในรอบ 3 สัปดาห์ แสดงให้เห็นว่าการควบคุมโรคได้ผลดี แต่อย่าชะล่าใจ ประมาทไม่ได้ โรคนี้ติดต่อง่าย หากมีผู้ป่วยไม่ป้องกันตัวเองคนที่ร่างกายแข็งแรงหากอยู่ใกล้ผู้ป่วยจะติดโรคได้เช่นกัน ไม่ใช่เฉพาะกลุ่มเสี่ยง เด็ก ผู้สูงอายุ โดยผู้ป่วยรายใหม่เกือบครึ่งได้รับเชื้อจากผู้ป่วยจากการที่สัมผัสกับผู้ป่วยที่อยู่ในระบบเฝ้าระวัง
คําแนะนํา พบการติดเชื้อในครอบครัวมากกว่าร้อยละ 50 เมื่อมีคนป่วยในครอบครัวหรือที่ทํางาน ต้องป้องกันทันที แม้จะยังไม่ได้รับการวินิจฉัยว่าเป็นโรคโควิด-19 โรคนี้มีอาการคล้ายไข้หวัดใหญ่ มีไข้ ไอแห้งๆ เจ็บคอ ต้องเฝ้าระวังให้ใส่หน้ากากอนามัย หมั่นล้างมือ เว้นระยะห่างระหว่างกัน เพื่อไม่ให้แพร่เชื้อไปยังสมาชิกในครอบครัวและผู้อื่น
สําหรับในช่วงเทศกาลสงกรานต์ แม้ว่าจะมีคําแนะนําให้งดการเดินทาง งดการฉลองสงกรานต์ ไม่อยู่ใกล้ชิดกับญาติผู้ใหญ่โดยไม่จําเป็น ใส่หน้ากากอนามัย เว้นระยะห่าง เนื่องจากผู้เสียชีวิตของไทยขณะนี้ 38 ราย ส่วนใหญ่เป็นผู้มีโรคประจําตัว ผู้สูงอายุ โดยเฉพาะผู้ที่มีอายุมากกว่า 70 ปี อัตราป่วยตายสูงถึงร้อยละ 10 เราต้องช่วยกันปกป้องผู้สูงอายุให้ปลอดภัย ไม่ให้เจ็บป่วย ไม่ให้เสียชีวิต
ในส่วนของบุคลากรทางการแพทย์ การติดเชื้อที่พบร้อยละ 60 เกี่ยวข้องกับการปฏิบัติภารกิจในการดูแลผู้ป่วย ร้อยละ 20 เป็นการติดเชื้อเหมือนประชาชนทั่วไปจากการใช้ชีวิตประจําวัน เช่นไปในที่มีคนจํานวนมาก มีประวัติเดินทางไปในสถานที่มีการระบาด ส่วนอีกร้อยละ 20 ก้ํากึ่งระหว่างการปฏิบัติงานและการใช้ชีวิตประจําวัน อย่างไรก็ตาม ขอให้บุคลากรตระหนักว่า ไม่รวมกลุ่ม แยกสํารับอาหาร ใช้ช้อนกลางส่วนตัว ใส่หน้ากากอนามัย ซึ่งการพูดคุยโดยไม่ใส่หน้ากากอนามัยถือว่ามีความเสี่ยง เมื่อปฏิบัติงานขอให้ปฏิบัติมาตรฐานการป้องกันควบคุมการติดเชื้อ ขณะนี้อุปกรณ์ป้องกันร่างกาย หน้ากาก N95 ชุดป้องกัน มีจํานวนเพียงพอในระดับหนึ่งแล้ว
ในส่วนผู้ป่วยที่กลับจากต่างประเทศยังพบ 2 รายในจังหวัดภาคใต้เป็นผู้กลับจากปฏิบัติศาสนกิจ ส่วนชาวต่างชาติที่เข้ามาไม่มีผู้ป่วยรายใหม่จากมาตรการห้ามเดินทางที่งดเที่ยวบินตั้งแต่วันที่ 4 เมษายน 2563 เหลือ คนไทย 1 คน ที่กลับจากประเทศอังกฤษ ตั้งแต่วันที่ 25 มีนาคม 2563 ซึ่งอยู่ในรายงานการเฝ้าระวังเรียบร้อยแล้ว
“ถือว่าความพร้อมในการป้องกันควบคุมโรคของประเทศไทยอยู่ในระดับที่น่าพอใจ พบผู้ป่วยรายใหม่น้อยลง ขอให้ประชาชนทุกคนอย่าประมาท คงเข้มมาตรการภาครัฐต่อเนื่อง จนพ้นเทศกาลสงกรานต์ เพื่อลดจํานวนผู้ป่วยรายใหม่และผู้เสียชีวิตให้ได้มากที่สุด”
รัฐบาลไทย-ข่าวทำเนียบรัฐบาล-การบินไทยสนับสนุนภาครัฐ พาชาวไทยกลับบ้าน หลังอิตาลีออกมาตรการควบคุมพื้นที่ COVID-19 [กระทรวงคมนาคม]
วันเสาร์ที่ 21 มีนาคม 2563
การบินไทยสนับสนุนภาครัฐ พาชาวไทยกลับบ้าน หลังอิตาลีออกมาตรการควบคุมพื้นที่ COVID-19 [กระทรวงคมนาคม]
การบินไทยสนับสนุนภาครัฐ พาชาวไทยกลับบ้าน หลังอิตาลีออกมาตรการควบคุมพื้นที่ COVID-19
ตามที่รัฐบาลอิตาลีได้ประกาศยกระดับมาตรการการควบคุมพื้นที่ทั่วประเทศ เพื่อป้องกันการแพร่ระบาดของCOVID-19รัฐบาลไทยจึงมอบหมายให้การบินไทยพานักเรียนไทยแลกเปลี่ยนในโครงการAFSรวมทั้งนักท่องเที่ยวชาวไทยที่ตกค้างในอิตาลี เดินทางกลับไทยโดยเที่ยวบินที่ ทีจี 945 โรม - กรุงเทพฯ โดยเดินทางออกจากกรุงโรม ประเทศอิตาลี ในวันที่ 14 มีนาคม 2563 ซึ่งเป็นเที่ยวบินสุดท้ายของการบินไทยที่ทําการบินออกจากประเทศอิตาลี และในวันที่ 15 มีนาคม 2563 เครื่องบินได้ลงจอดที่ท่าอากาศยานนานาชาติอู่ตะเภา จ.ระยอง โดยผู้โดยสารและลูกเรือทุกคนต้องผ่านระบบการตรวจสอบคัดกรองอย่างเข้มงวด ก่อนเข้าสู่กระบวนการกักตัวเป็นเวลา 14 วัน ที่อาคารรับรอง กองทัพเรือ อ่าวดงตาล อ. สัตหีบ จ.ชลบุรี ตามมาตรการของกระทรวงสาธารณสุข
ภารกิจนี้เป็นอีกหนึ่งความภาคภูมิใจที่การบินไทยได้มีส่วนร่วมปฏิบัติการพาชาวไทยกลับบ้านโดยสวัสดิภาพ เหมือนหลายภารกิจในอดีตที่การบินไทยได้ปฏิบัติการเพื่อช่วยเหลือชาวไทยและประเทศไทยเสมอมา
รัฐบาลไทย-ข่าวทำเนียบรัฐบาล-รมต. นร. ออมสิน ย้ำ สคบ. เร่งประชาสัมพันธ์เชิงรุก เกี่ยวกับสิทธิของผู้บริโภค
วันศุกร์ที่ 13 มกราคม 2560
รมต. นร. ออมสิน ย้ํา สคบ. เร่งประชาสัมพันธ์เชิงรุก เกี่ยวกับสิทธิของผู้บริโภค
รมต. นร. ออมสิน ย้ํา สคบ. เร่งประชาสัมพันธ์เชิงรุก เกี่ยวกับสิทธิของผู้บริโภค
วันนี้ (13 มกราคม 2560) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้ง 1/2560 ภายหลังเสร็จสิ้นการประชุมฯ ได้แถลงผลการประชุมฯ ว่า
ที่ประชุมฯ เห็นชอบให้มีการกําหนดนโยบายสําคัญที่เน้นการประชาสัมพันธ์ในเชิงรุกร่วมกับสภาหอการค้าไทย เพื่อสร้างการรับรู้และความเข้าใจอย่างถูกต้องเกี่ยวกับสิทธิที่มีของผู้บริโภคและผู้ประกอบการ เช่น สิทธิของผู้บริโภค ขั้นตอนต่าง ๆ ในการร้องทุกข์เพื่อดําเนินคดีกับผู้ประกอบการเพื่อให้ผู้บริโภคได้รับความเป็นธรรม รวมถึงการสร้างการรับรู้ให้กับผู้ประกอบการได้เข้าใจเกี่ยวกับมาตรฐานของคุณภาพสินค้าและบริการที่ผู้บริโภคควรได้รับตามกฎหมาย โดยสํานักงานคณะกรรมการคุ้มครองผู้บริโภค (สคบ.) และสภาหอการค้าไทย จะเร่งรัดการดําเนินการประชาสัมพันธ์เพื่อสร้างการรับรู้ดังกล่าว ให้ครอบคลุมอย่างทั่วถึง เพื่อให้ผู้บริโภคและผู้ประกอบการ ได้รับทราบเกี่ยวกับข้อกฎหมายที่จะสามารถนําไปสู่การปฏิบัติได้อย่างถูกต้อง ทั้งหมดนี้จะเป็นการป้องกันการถูกเอารัดเอาเปรียบจากการซื้อ ขาย หรือแลกเปลี่ยนให้กับผู้บริโภคได้อย่างยั่งยืนต่อไป
--------------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม ร่วมจัดการประชุมระดับสูงว่าด้วยการพัฒนาอย่างยั่งยืน และการป้องกันอาชญากรรม เพื่อสังคมที่สงบสุข
วันจันทร์ที่ 5 มีนาคม 2561
กระทรวงยุติธรรม ร่วมจัดการประชุมระดับสูงว่าด้วยการพัฒนาอย่างยั่งยืน และการป้องกันอาชญากรรม เพื่อสังคมที่สงบสุข
กระทรวงยุติธรรม ร่วมจัดการประชุมระดับสูงว่าด้วยการพัฒนาอย่างยั่งยืนและการป้องกันอาชญากรรม เพื่อสังคมที่สงบสุข
เมื่อวันจันทร์ที่ ๕ มีนาคม ๒๕๖๑ เวลา ๑๐.๐๐ น.
พระเจ้าหลานเธอ พระองค์เจ้าพัชรกิติยาภา
องค์ประธานคณะที่ปรึกษาพิเศษ สถาบันเพื่อการยุติธรรมแห่งประเทศไทย
ในฐานะทูตสันถวไมตรี ด้านหลักนิติธรรมสําหรับเอเชียตะวันออกเฉียงใต้
ทรงเป็นองค์ปาฐกเปิดการประชุมระดับสูง
ภายใต้หัวข้อ “การพัฒนาอย่างยั่งยืน การป้องกันอาชญากรรม และสังคมที่สงบสุข
ในภูมิภาคเอเชียตะวันออกเฉียงใต้”
จัดโดย สํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC)
และสถาบันเพื่อการยุติธรรมแห่งประเทศไทย (TIJ)
เพื่อเป็นเวทีแลกเปลี่ยนความคิดเห็นเกี่ยวกับความเชื่อมโยงระหว่างหลักนิติธรรมกับการพัฒนาอย่างยั่งยืน
ตลอดจนสร้างการแลกเปลี่ยนเรียนรู้เกี่ยวกับแนวปฏิบัติด้านการป้องกันอาชญากรรม
และกระบวนการยุติธรรมทางอาญา
โดยที่ประชุมได้หารือในประเด็นต่างๆ เช่น ความจําเป็นที่จะต้องเกิดการประสานงานอย่างทั่วถึง
และครอบคลุม เพื่อที่จะบรรลุเป้าหมายการพัฒนาอย่างยั่งยืน (SDGs)
ความสําคัญของการสะท้อนปัญหาที่เกิดขึ้นในภูมิภาคเอเชียตะวันออกเฉียงใต้ที่ควรได้รับการแก้ไข
โดยกระบวนการยุติธรรมทางอาญาและแนวทางเสริมสร้างความมั่นคงสาธารณะ
ได้แก่ ปัญหาอาชญากรรมข้ามชาติในรูปแบบต่าง ๆ การผลิตและการค้ายาเสพติด
รวมไปถึงปัญหาคอรัปชั่น โดยสิ่งสําคัญในการบรรลุการพัฒนาอย่างยั่งยืน
คือ การระบุถึงปัญหาและแนวทางในการป้องกันอาชญากรรมตั้งแต่เริ่มต้น
โอกาสนี้ ศาสตราจารย์พิเศษ ดร. กิตติพงษ์ กิตยารักษ์
ผู้อํานวยการสถาบันเพื่อการยุติธรรมแห่งประเทศไทย ได้ร่วมเสวนา
ในหัวข้อเรื่อง “หลักนิติธรรมและความท้าทายในภูมิภาคเอเชียตะวันออกเฉียงใต้”
โดยมี พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายเจเรมี ดักลาส ผู้แทนสํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC)
ประจําภูมิภาคเอเชียตะวันออกเฉียงใต้และแปซิฟิก
ตลอดจนเจ้าหน้าที่ระดับสูง อัยการสูงสุดแห่งประเทศไทย เลขาธิการสมัชชารัฐสภาอาเซียน (AIPA)
รัฐมนตรีและประธานคณะกรรมาธิการป้องกันการทุจริตแห่งเมียนมาร์
ที่ปรึกษาอาวุโสกระทรวงแผนพัฒนาแห่งชาติประเทศอินโดนีเซีย
รวมถึงผู้บริหารระดับสูงจากหน่วยงานสหประชาชาติในประเทศไทย
และภูมิภาคเอเชียตะวันออกเฉียงใต้ รวมทั้งคณะผู้บริหารของกระทรวงยุติธรรม และผู้ที่เกี่ยวข้อง เข้าร่วมฯ
ณ ศูนย์ประชุมสหประชาชาติ ถนนราชดําเนินนอก กรุงเทพฯ
รัฐบาลไทย-ข่าวทำเนียบรัฐบาล-พม. บูรณาการหน่วยงานที่เกี่ยวข้อง ช่วยเหลือหญิงไทย 33 ราย จากสาธารณรัฐอินเดีย
วันอังคารที่ 5 กันยายน 2560
พม. บูรณาการหน่วยงานที่เกี่ยวข้อง ช่วยเหลือหญิงไทย 33 ราย จากสาธารณรัฐอินเดีย
พม. บูรณาการหน่วยงานที่เกี่ยวข้อง ช่วยเหลือหญิงไทย 33 ราย จากสาธารณรัฐอินเดีย
วันนี้ (5 ก.ย. 60) เวลา 11.30 น. นางสุวรีย์ ใจหาญ ผู้อํานวยการกองต่อต้านการค้ามนุษย์ สํานักงานปลัดกระทรวงการพัฒนาสังคมและความมั่นคงของมนุษย์ เปิดเผยว่า จากกรณีที่มีการนําเสนอข่าวเมื่อวันที่ 21 สิงหาคม 2560 ตํารวจเมืองไฮเดอราบัด สาธารณรัฐอินเดีย ได้สนธิกาลังกวาดล้างร้านสปาและโรงนวด จํานวน 12 แห่ง สามารถจับกุมเจ้าของธุรกิจและผู้ต้องสงสัยอีก 19 ราย พร้อมตั้งข้อหาค้ามนุษย์ และให้การช่วยเหลือหญิงสาวที่ถูกล่อลวงให้ไปบังคับค้าประเวณี จํานวนทั้งสิ้น 65 ราย โดยในจํานวนนี้มีหญิงไทย จํานวน 33 ราย และเป็นหญิงอินเดีย จํานวน 32 ราย นั้น พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มอบหมายให้สํานักงานปลัดกระทรวง พม. โดยกองต่อต้านการค้ามนุษย์ ประสานติดตามการช่วยเหลือหญิงไทยกับกรมการกงสุล กระทรวงการต่างประเทศอย่างใกล้ชิด
นางสุวรีย์ กล่าวว่า สําหรับหญิงไทยกลุ่มดังกล่าว ได้มีการส่งตัวและเดินทางกลับถึงประเทศไทยในช่วงเช้าของวันนี้ (5 ก.ย. 60) ซึ่งกระทรวง พม. ได้จัดนักสังคมสงเคราะห์ไปรับหญิงไทยทั้ง 33 ราย ที่สนามบิน โดยได้ประสานความร่วมมือกับหน่วยงานที่เกี่ยวข้อง และพิจารณาให้ความช่วยเหลือเฉพาะหน้า อาทิ เรื่องที่พัก ค่าเดินทางกลับภูมิลําเนา เป็นต้น และในขณะนี้อยู่ระหว่างกระบวนการคัดแยกเบื้องต้นของผู้เสียหายจากการค้ามนุษย์ โดยทีมสหวิชาชีพ ประกอบด้วย พนักงานสอบสวนจากกองบังคับการปราบปรามการค้ามนุษย์ นักสังคมสงเคราะห์ และนักจิตวิทยา ทั้งนี้ ในกรณีที่พบว่าเป็นผู้เสียหายจากการค้ามนุษย์ กระทรวง พม. จะดําเนินการช่วยเหลือฟื้นฟู โดยคํานึงถึงประโยชน์สูงสุดของผู้เสียหายเป็นสําคัญ ทั้งทางด้านร่างกาย จิตใจ และสังคม พร้อมให้คําแนะนาในการร้องทุกข์กล่าวโทษเพื่อดําเนินคดีกับผู้กระทําผิดต่อไป รวมถึงช่วยเหลือเยียวยาจากเงินกองทุนเพื่อการป้องกันและปราบปรามการค้ามนุษย์ พร้อมทั้งเตรียมประสานหน่วยงานในระดับจังหวัดเพื่อดูแลอย่างต่อเนื่องในระยะยาวต่อไป
นางสุวรีย์ กล่าวเพิ่มเติมว่า ที่ผ่านมา กระทรวง พม. ได้ให้ความช่วยเหลือคนไทยที่ตกเป็นผู้เสียหายจากการค้ามนุษย์ และเดินทางกลับเข้ามาประเทศไทยอย่างต่อเนื่อง โดยปีที่ผ่านมามีจํานวนทั้งสิ้น 80 ราย และในปี 2560 (มกราคม – กรกฎาคม) มีจํานวนทั้งสิ้น 24 ราย จําแนกเป็นผู้เสียหายเดินทางกลับจากประเทศบาห์เรน 14 ราย ญี่ปุ่น 7 ราย เกาหลีใต้ 2 ราย สวิตเซอร์แลนด์ 1 ราย โดยผู้เสียหายทุกรายจะได้รับการช่วยเหลือ เยียวยา ตามสิทธิที่พึงได้รับตามกฎหมาย การส่งกลับครอบครัวหรือภูมิลําเนา รวมถึงการติดตามการช่วยเหลืออย่างต่อเนื่องภายหลังการกลับคืนครอบครัว พร้อมทั้งสนับสนุนทุนสําหรับการประกอบอาชีพให้แก่ผู้เสียหายที่ประสงค์จะทํางาน จนกระทั่งสามารถกลับไปใช้ชีวิตในครอบครัวหรือสังคมได้อย่างเป็นปกติ